**Tisztelt Igazgató Asszony/Úr!**

**Kedves Kolléga!**

Gimnáziumunk és én magam is elkötelezettek vagyunk a haza védelmének nemes ügye, a tevékeny hazaszeretet és a bajtársiasság, összetartás, nemzetben gondolkodás ideái iránt. Ebben a tanévben több, honvédelmi irányú versenyen indultak Gimnáziumunk tanulóink és az derült ki, hogy szívesen vesznek részt ilyen megméretéseken.

Láttuk továbbá, hogy számos egyházi fenntartású középiskola is indított csapatot ezeken a vetélkedéseken, bár velünk együtt általában, szerény eredménnyel, de jó kedvvel, lelkesen, elhivatott kisérők támogatásával. Fontosnak tartjuk ugyanakkor az öngondoskodásra, a másokért érzett felelős viselkedésre nevelést és ezért szeretnénk létrehozni egy egyházi iskoláknak szóló eseményt, mely felkészíthetné diákjainkat a színvonalas világi versenyeken való eredményes szereplésre.

Jelentősége van azonban az objektív összehasonlításnak, hogy az ország számos pontjáról érkezett csapatok mérhessék össze képességeiket, felkészültségüket. Ezért kérem, szíveskedjen csapatot delegálni rendezvényünkre, hogy fel tudjuk mérni az elért eredmények valódi értékét.

Tisztelettel hívjuk és várjuk tehát iskolájuk válogatottját az I. Lónyay Hadibajnokságra, 2018. március 24. szombati napon. A versenykiírásunkban változás még bekövetkezhet, de kilencven százalékban lefedi a tervezett feladatok körét.

Budapest, 2018. január 19.

 Üdvözlettel: Tóth Csaba Csongor sk.